Document ID: /roh_data/filtered/fineweb-2-filterrobots_roh.jsonl.gz/61487

Marcurdi passà als 29 da mai ha pardert la fracziun PLD dal cussagl grand la sessiun da gün, chi varà lö a Puntraschigna. La presidenta da la fracziun, Vera Stiffler, Cuoira ha manà la sezzüda, preschaint d’eira eir il cusglier guvernativ Christian Rathgeb, directur da finanzas..
La fracziun PLD s’ha occupada diversas fatschentas, tanter otras il quint annual 2018 e l’eventuala organisaziun nouva dals güdischs superiurs. Eir ün sböz per üna revisiun parziala da l’uorden dal cussagl grand es gnü discus manüdamaing.
Tema d’eira eir la nominaziun dal vicepresident dal cussagl grand . La fracziun PLD es landervia da far üna proposta. Davo ün proceder fich transparent es gnü propost cun acclamaziun il Capo cumünal, maister orticultur, grandcusglier PLDMartin Wieland.
Silvio Zuccolini, chef da pressa